Jelaskan Mangsa dari Maut Hitam di England dalam bahasa melayu

Sungguhpun rekod sejarah bagi England adalah lebih baik berbanding mana-mana negara Europah pada masa itu, ia masih amat sukar untuk menentukan kadar kematian akibat Maut Hitam dengan sebarang tahap kepastian/ Kesukaran membabitkan ketidakpastian mengenai saiz keseluruhan populasi, sebagaimana digambarkan di atas, tetapi juga mengenai kadar penduduk yang mati akibat wabak tersebut. Kisah semasa seringkali diperbesarkan, menyatakan jumlah setinggi 90%. Sejarahwan moden mengangarkan kadar kematian antara 25% hinga melebihi 60% bilangan penduduk.

Kerja awal di lapangan dilakukan oleh Josiah William Russell dalam bukunya British Medieval Population 1948. Russell melihat kepada penyiasatan post mortem (IPMs) yang dilakukan oleh raja bagi menilai kekayaan pemilik tanah terkaya selepas kematian mereka bagi menilai kematian disebabkan oleh Maut Hitam, dan dari ini menafsir anggaran sekitar 23.6% dari keseluruhan penduduk. Dia turut melihat daftar episcopal bagi bilangan kematian dikalangan paderi, dimana hasilnya adalah antara 30–40%. Russell percaya bahawa paderi amat berisiko kepada jangkitan, dan akhirnya merumuskan bahawa kadar kematian lebih rendah pada tahap hanya 20%.

Beberapa tanggapan Russell telah dipertikai, dan kecenderungan sejak itu adalah menyesuai anggaran ke atas. Philip Ziegler, pada tahun 1969, menganggarkan kadar kematian sebagai sekitar satu pertiga dari jumlah penduduk. Jeremy Goldberg, pada tahun 1996, mempercayai bilangan tersebut hampir kepada 45% adalah lebih realistik. Kajian 2004 oleh Ole Jørgen Benedictow mencadangkan kadar kematian amat tinggi pada 62.5%. Menganggap bilangan penduduk sekitar 6 juta, anggaran ini bersamaan dengan 3,750,000 yang mati. Peratusan tinggi sebegitu akan meletakkan England di atas purata yang dianggar Benedictow bagi Europah Barat secara keseluruhan, sekitar 60%. Kadar kematian setinggi itu tidak diterima secara menyeluruh dalam masyarakat sejarahwan.